ડે.સીએમે જાહેરાત કરતા જણાવ્યું કે રાજ્યની નગરપાલિકાઓને સાતમા પગાર પંચનો લાભ મળશે. સહાયક શિક્ષકોનાં પગારમાં પણ વધારો કરાયો. માસિક રૂ.11,500નાં સ્થાને રૂ.19,500 પગાર કરવામાં આવ્યો. ગ્રાન્ટેડ શાળાઓનાં શિક્ષકો, સહાયકોનાં ફિક્સ પગારમાં વધારો કરાયો. શિક્ષણ મંત્રીની દરખાસ્ત સરકારે મંજૂર કરી દીધી છે. માધ્યમિક શિક્ષણ સહાયકોને માસિક રૂ.25,000 વેતન મળશે જ્યારે અગાઉ તેમને માસિક રૂ.16,500 વેતન અપાતું હતું. આ સિવાય ઉચ્ચતર માધ્યમિકનાં શિક્ષકોનાં વેતનમાં પણ વધારો કરાયો છે. તેમનું માસિક વેતન રૂ.17,000થી વધારીને રૂ.26,000 કરાયું. વહીવટી સહાયકોનું વેતન 11 હજારથી વધારી 19 હજાર કરાયું છે. સાથી શિક્ષકોને રૂ.16,224 ચૂકવાશે. અને આ પગાર વધારાથી વાર્ષિક રૂ.75 કરોડનું ભારણ પણ સરકાર પર વધશે.